93/257/ETY: Komission päätös, tehty 15 päivänä huhtikuuta 1993, jäämien havaitsemiseksi käytettävistä vertailumenetelmistä ja kansallisten vertailulaboratorioiden luettelosta



Virallinen lehti nro L 118 , 14/05/1993 s. 0075 - 0079

Suomenk. erityispainos Alue 3 Nide 49 s. 0201

Ruotsink. erityispainos Alue 3 Nide 49 s. 0201



KOMISSION PÄÄTÖS, tehty 15 päivänä huhtikuuta 1993, jäämien havaitsemiseksi käytettävistä vertailumenetelmistä ja kansallisten vertailulaboratorioiden luettelosta (93/257/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY (), sellaisena kuin se on viimeksi muutettuna direktiivillä 92/5/ETY (), ja erityisesti sen 8 artiklan 1 kohdan, ottaa huomioon terveyttä ja eläinten terveyttä koskevista ongelmista yhteisön sisäisessä lämpökäsitellyn maidon kaupassa 5 päivänä elokuuta 1985 annetun neuvoston direktiivin 85/397/ETY (), sellaisena kuin se on viimeksi muutettuna direktiivillä 89/662/ETY (), ja erityisesti sen 11 artiklan 4 kohdan kolmannen alakohdan, sekä katsoo, että komission päätöksessä 93/256/ETY () annetaan vaikutukseltaan hormonaalisten tai tyrostaattisten aineiden jäämien havaitsemiseksi käytettävät menetelmät; mainitussa päätöksessä määritellään määrityksen suoritustavat ja määrityksiä tehtäessä käytettävät perusteet; vertailumenetelmien osalta olisi viitattava erityisesti varmistusmenetelmille annettuihin perusteisiin, komission päätöksessä 90/515/ETY () annetaan raskasmetallien ja arsenikin jäämien havaitsemiseksi käytettävät vertailumenetelmät; olisi säädettävä muiden jäämien kuin raskasmetallien ja arsenikin jäämien havaitsemiseksi käytettävistä vertailumenetelmistä, direktiivin 64/433/ETY 8 artiklan 1 kohdan viimeisessä alakohdassa säädetään ainakin yhden vertailulaboratorion nimeämisestä kussakin jäsenvaltiossa jäämien tutkimista varten, eläimissä ja tuoreessa lihassa olevien jäämien tutkimisesta 16 päivänä syyskuuta 1986 annetun neuvoston direktiivin 86/469/ETY (), sellaisena kuin se on muutettuna päätöksellä 89/187/ETY (), 8 artiklan 1 kohdan b alakohdan mukaan kansallisten vertailulaboratorioiden on vastattava standardien ja määritysmenetelmien yhteensovittamisesta kunkin kyseisen jäämän tai jäämä ryhmän osalta, mukaan luettuna hyväksyttyjen laboratorioiden suorittamien jaettuja näytteitä koskevien määräaikaisten vertailukokeiden järjestäminen ja säädettyjen rajojen noudattaminen, selvyyden sekä tieteellisen ja teknisen tietämyksen kehityksen vuoksi komission päätös 89/610/ETY () olisi kumottava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 86/469/ETY liitteessä I tarkoitettujen aineiden, lukuun ottamatta kemiallisia aineita kuten raskasmetallit tai arsenikki, jäämien esiintymisen vahvistamisessa käytettävät vertailumenetelmät ovat P immunomääritys, P ohutkerroskromatografia, P nestekromatografia, P kaasukromatografia, P massaspektrometria, P spektrometria sekä mikä tahansa muu menetelmä, joka täyttää tämän päätöksen 3 artiklassa annetut perusteet. 2 artikla Valitun vertailumenetelmän on perustuttava: a) ensisijaisesti molekyylispektrometriaan, josta saadaan suoraa tietoa tutkittavana olevan aineen molekyylirakenteesta tai b) erillisten menetelmien yhdistelmään, josta saadaan epäsuoraa tietoa tutkittavana olevan aineen molekyylirakenteesta, ja sen toteamis- ja toimenpiderajojen on oltava soveltuvat. 3 artikla Vertailumenetelmiin sovelletaan päätöksen 93/256/ETY liitteen 1.2.3 P1.2.6, 2.1 P2.2.5.3 ja 2.4 P2.5 kohdassa määrättyjä varmistusmenetelmien perusteita. 4 artikla Vertailumäärityksistä vastaavat jäsenvaltioiden vertailulaboratoriot annetaan liitteessä olevassa luettelossa. 5 artikla Tätä päätöstä on tarkasteltava uudelleen ennen 1 päivää tammikuuta 1996 tieteellisen ja teknisen tietämyksen kehityksen perusteella. 6 artikla Kumotaan päätös 89/610/ETY. 7 artikla Tämä päätös on osoitettu kaikille jäsenvaltioille. Tehty Brysselissä 15 päivänä huhtikuuta 1993. Komission puolesta René STEICHEN Komission jäsen () EYVL N:o 121, 29.7.1964, s. 2012/64 () EYVL N:o L 57, 2.3.1992, s. 1 () EYVL N:o L 226, 24.8.1985, s. 13 () EYVL N:o L 395, 30.12.1989, s. 13 () EYVL N:o L 118, 14.5.1993, s. 64 () EYVL N:o L 286, 18.10.1990, s. 33 () EYVL N:o L 275, 26.9.1986, s. 36 () EYVL N:o L 66, 10.3.1989, s. 37 () EYVL N:o L 351, 2.12.1989, s. 39 LIITE KANSALLISET VERTAILULABORATORIOT >TAULUKON PAIKKA>